*Atklātā konkursa LiepU 2013/13*

*Nolikuma* ***pielikums Nr.10***

**PREČU PIEGĀDES**

**LĪGUMPROJEKTS**

|  |  |
| --- | --- |
| Liepājā | 2013. gada \_\_\_\_\_\_\_\_\_\_\_ |

Liepājas Universitāte (reģ. Nr. 90000036859), kuras vārdā rīkojas tās rektors Jānis Rimšāns, turpmāk līguma tekstā PASŪTĪTĀJS, no vienas puses, un

\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_), kuras vārdā \_\_\_\_\_\_\_\_\_\_\_\_\_\_\_\_\_, turpmāk līguma tekstā IZPILDĪTĀJS, no otras puses, abas kopā sauktas Puses, katra atsevišķi Puse,

*noslēdz šo līgumu saskaņā ar* Liepājas Universitātes iepirkuma „Mēbeļu (galdu, krēslu, skapju, dīvānu, tāfeļu, projektoru ekrānu) un ķīmijas kabineta aprīkojuma piegāde Liepājas Universitātei“ *rezultātiem*, identifikācijas nr. LiepU2013/13 ar saistošo spēku Pušu tiesību un saistību pārņēmējiem, par sekojošo (turpmāk tekstā - līgums):

1. **LĪGUMA PRIEKŠMETS**
   1. Pasūtītājs pasūta un apmaksā, Izpildītājs piegādā mēbeles ... atbilstoši specifikācijai – Tehniskajam piedāvājumam, kas sagatavots atbilstoši iepirkuma nolikumam, turpmāk tekstā – Prece.
   2. Prece tiek iegādāta Liepājas Universitātes realizētajā projektā „Liepājas Universitātes infrastruktūras un mācību aprīkojuma modernizācija prioritāro virzienu studiju kvalitātes uzlabošanai, nodrošinot vienlīdzīgu iespēju principu un universālu vides pieejamību” 3.1.2.1.1. aktivitātē „Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā, nodrošinot izglītības programmu apgūšanas iespējas arī personām ar funkcionāliem traucējumiem”, līg. Nr. 2010/0107/3DP/3.1.2.1.1/09/IPIA/VIAA/010.
   3. Šī līguma pielikums un tā neatņemama sastāvdaļa ir Tehniskā specifikācija - piedāvājums (Pielikums Nr. 1.) un Finanšu piedāvājums (Pielikums Nr.2), kuros norādīts Preces apraksts, tehniskais piedāvājums, daudzums un cena.
2. **PREČU PIEGĀDES UN UZSTĀDĪŠANAS NOTEIKUMI**
   1. Prece jāpiegādā un jāuzstāda 45 dienu laikā no līguma parakstīšanas brīža Lielā ielā 14, Liepājā.
   2. Izpildītājs veic mēbeļu uzstādīšanu par konkrētu laiku vienojoties ar Pasūtītāju. Vienlaicīgi tiek veikta Pasūtītāja darbinieku apmācība (ja tas norādīts tehniskajā specifikācijā).
   3. Preci Izpildītājs nodod Pasūtītājam ar nodošanas - pieņemšanas aktu, kuru paraksta Pasūtītāja un Izpildītāja pilnvarotas personas.
   4. Ja Izpildītājs nav piegādājis Preces, kas norādītas Pielikumā pilnā apjomā vai neatbilst noteiktajiem tehniskajiem parametriem, nav Preci uzstādījis, Pasūtītājs var atteikties parakstīt nodošanas - pieņemšanas aktu līdz brīdim, kamēr visi trūkumi netiek novērsti vai pieņemt Preces daļu, kas atbilst pielikumā norādītajai.
   5. Preces piegādē uz šajā līgumā norādīto vietu Izpildītājam ir tiesības izmantot trešo personu sniegtos pakalpojumus, uzņemoties risku par visiem iespējamajiem zaudējumiem līdz pieņemšanas - nodošanas akta parakstīšanas brīdim.
3. **PIRKUMA CENA UN SAMAKSAS KĀRTĪBA**
   1. Kopējā līgumsumma par Preces pirkumu un piegādi ar PVN ir **\_\_\_\_\_\_** (), tai skaitā PVN 21% - LVL \_\_\_\_\_ ().
   2. Pirkuma cenas paaugstinājums nav pieļaujams. Preču cenā ir iekļautas preces izmaksas, visi nodokļi, nodevas, preces piegādes un iekraušanas/izkraušanas izmaksas.
   3. Norēķinu par Preces piegādi Pasūtītājs veic 15 (piecpadsmit) darba dienu laikā pēc pieņemšanas - nodošanas akta parakstīšanas un attiecīga rēķina saņemšanas.
   4. Maksājumi tiek veikti ar bezskaidras naudas pārskaitījumu uz Izpildītāja norādīto kontu.
   5. Maksājums uzskatāms par izdarītu dienā, kad Izpildītāja bankas kontā tiek ieskaitīta atbilstošā summa.
4. **GARANTIJA**
   1. Precei tiek noteikta garantija 2 (divi) gadi, skaitot no pieņemšanas - nodošanas akta parakstīšanas dienas. Garantijas apkalpošana attiecas tikai uz garantijas gadījumiem. Garantijas termiņš tiek noteikts pie noteikuma, ka Pasūtītājs ievēro Preces ekspluatācijas noteikumus.
   2. Izpildītājs garantē, ka pārdotā Prece ir jauna.
   3. Izpildītājam Preces bojājuma gadījumā garantijas perioda laikā jānodrošina tehniskā dienesta ierašanās Lielā ielā 14, Liepājā, lai konstatētu bojājumus. Maksimālās reakcijas laiks uz izsaukumu, ja iegādātā Prece ir bojāta, ir 5 (piecas) darba dienas.
   4. Par konstatētajiem defektiem Puses sastāda aktu un vienojas par defektu novēršanu.
   5. Garantijas laikā nepieciešamos remontdarbus, transportēšanas izdevumus sedz Izpildītājs.
   6. Ja piegādātās Preces defektus nav iespējams novērst 5 (piecu) darba dienu laikā, pēc Preces lietotāja pieprasījuma Prece uz remonta laiku tiek aizstāta ar līdzvērtīgu.
   7. Piegādātāja pienākums ir apmainīt Preci, ja tiek atklāti defekti vai rūpnīcas brāķis. Prece piegādātājam jāapmaina 5 (piecu) darba dienu laikā pēc Pasūtītāja paziņojuma saņemšanas.
   8. Garantijas noteikumi nav spēkā, ja defekts radies nepareizas ekspluatācijas vai vandālisma rezultātā.
5. **ZAUDĒJUMU ATLĪDZĪBAS PIENĀKUMS**
   1. Puses ir atbildīgas par otrai Pusei nodarītajiem zaudējumiem, kuri radušies līguma saistību neizpildes vai nepienācīgas izpildes rezultātā.
   2. Puse nevar prasīt zaudējumu atlīdzību, ja pati varēja zaudējumus novērst, ievērojot pienācīgu rūpību.
   3. Zaudējumu atlīdzība un līgumsoda samaksa neatbrīvo Pusi no līgumsaistību pienācīgas izpildes.
6. **NEPĀRVARAMA VARA**
   1. Puses tiek atbrīvotas no atbildības par daļēju vai pilnīgu līguma saistību neizpildīšanu, ja tam par iemeslu ir nepārvaramas varas apstākļi, kā militāras darbības (neatkarīgi no tā, bija vai nebija pieteikts karš), militārs iebrukums, citi valstij kaitnieciski akti, sacelšanās, streiki, revolūcijas, varas maiņa vai pilsoņu karš, dabas stihijas, piemēram, plūdi, radiācija vai radioaktīvais piesārņojums, citi, no pušu gribas neatkarīgi apstākļi, kuri aizkavē līgumā paredzēto darbu izpildīšanu vai dara to izpildīšanu neiespējamu.
   2. Puse, kurai ir iestājušies nepārvaramas varas apstākļi, kuri aizkavē līgumā paredzēto darbu izpildi 5 (piecu) dienu laikā, ja vien tas ir iespējams, paziņo otrai Pusei par šo apstākļu sākšanos un beigšanos, vienlaicīgi iesniedzot otrai Pusei kompetentas valsts vai pašvaldības iestādes izsniegtu izziņu, kas apliecina nepārvaramas varas apstākļu iestāšanos un izbeigšanos.
   3. Gadījumā, ja līguma izpildīšana aizkavēta nepārvaramas varas apstākļu dēļ, Pasūtītājam ir tiesības līgumu izbeigt, par to informējot Izpildītāju.
7. **PUŠU ATBILDĪBA**
   1. Puses ir atbildīgas par šā līguma izpildi saskaņā ar spēkā esošajiem Latvijas Republikas normatīvajiem aktiem.
   2. Ja Pasūtītājs nokavē maksājuma termiņu, tad Izpildītājam ir tiesības aprēķināt līgumsodu 0,1% apmērā no neveiktā maksājuma summas par katru nokavējuma dienu.
   3. Ja Izpildītājs līguma 2.1.punktā norādītajā termiņā piegādā nepilnu skaitu Preces vienību un/vai Pielikumam neatbilstošu Preci, vai vispār nepiegādā Preci norādītajā termiņā, Pasūtītājs ir tiesīgs aprēķināt līgumsodu 0,1% atbilstoši Preces cenai, kas norādīta Pielikumā par katru kavējuma dienu.
8. **STRĪDU IZSKATĪŠANA**
   1. Visus strīdus un domstarpības par šī līguma saistību izpildi Izpildītājs un Pasūtītājs risina savstarpējo pārrunu ceļā.
   2. Strīdus un domstarpības, kuras neizdodas atrisināt savstarpējo pārrunu ceļā 30 (trīsdesmit) dienu laikā no to rašanās sākuma, Puses risina Latvijas Republikas tiesā Latvijas Republikas normatīvajos aktos noteiktajā kārtībā.
9. **LĪGUMA DARBĪBAS LAIKS, GROZĪŠANA UN IZBEIGŠANA**
   1. Šis līgums stājas spēkā ar tā parakstīšanas brīdi un ir spēkā līdz brīdim, kad Puses pilnībā izpildījušas savas saistības.
   2. Grozījumi un papildinājumi nav izdarāmi attiecībā uz līguma būtiskām sastāvdaļām (līguma priekšmets, summa), kā arī Tehniskajā piedāvājumā norādītā informācija un piegādes termiņi. Pārējos gadījumos līguma grozījumi un papildinājumi izdarāmi Pusēm vienojoties un noformējami rakstiski. Pēc parakstīšanas tie kļūst par neatņemamām šī līguma sastāvdaļām.
   3. Līguma izbeigšana iespējama tikai normatīvajos aktos noteiktajos gadījumos un pēc Pušu vienošanās.
   4. Pasūtītājs vienpusēji ir tiesīgs lauzt līgumu, ja Preču piegāde kavējas vairāk par 30 (trīsdesmit) dienām pēc šajā Līgumā 2.1.punktā norādītā termiņa beigām.
10. **PĀRSTĀVJI UN KONTAKTINFORMĀCIJA**
    1. Pasūtītāja kontaktpersona ar šo līgumu saistītu jautājumu risināšanā ir LiepU juriskonsulte Iveta Tumaščika, tālrunis 63407759, fakss 63424223.
    2. Izpildītāja kontaktpersona ar šo līgumu saistītu jautājumu risināšanā ir \_\_\_\_\_\_\_\_\_\_\_\_\_ tālr. \_\_\_\_\_\_\_\_\_\_, fakss \_\_\_\_\_\_\_\_\_\_\_\_.
    3. Puses vienojas, ka otrai Pusei ir tiesības jebkurā laikā mainīt savu Līgumā norādīto kontaktpersonu. Puses nekavējoties rakstiski informē otru Pusi par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.
    4. Pasūtītājs pilnvaro \_\_\_\_\_\_\_\_\_\_\_ parakstīt preču pieņemšanas-nodošanas aktu.
    5. Izpildītājs pilnvaro \_\_\_\_\_\_\_\_\_\_\_\_ parakstīt preču pieņemšanas-nodošanas aktu.
11. **NOBEIGUMA NOTEIKUMI**
    1. Šis līgums sastādīts un parakstīts 2 (divos) eksemplāros. Abiem eksemplāriem ir vienāds juridisks spēks. Pie katras no Pusēm glabājas viens līguma eksemplārs.
    2. Puses apņemas neizpaust trešajai personai jebkuru informāciju, kas tai kļuvusi zināma saistībā ar šī līguma izpildi, izņemot Latvijas Republikas normatīvajos aktos noteiktajos gadījumos.
12. **PUŠU REKVIZĪTI UN PARAKSTI**

**Pasūtītājs: Izpildītājs:**

|  |  |
| --- | --- |
| Liepājas Universitāte |  |
| Reģ. Nr. 90000036859 |  |
| Lielā iela 14, Liepāja, LV – 3401, Latvija |  |
| Valsts kase, kods TRELLV22 |  |
| Konts: LV66TREL9150185021000 |  |
| Tālr. 63423568, fakss 63424223 |  |
| E-pasts: [liepu@liepu.lv](mailto:liepu@liepu.lv)  Rektors  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ J.Rimšāns |  |